Document ID: 31993R2932

ΚΑΝΟΝΙΣΜΟΣ (ΕΟΚ) αριθ. 2932/93 ΤΗΣ ΕΠΙΤΡΟΠΗΣ της 25ης Οκτωβρίου 1993 για την τροποποίηση του κανονισμού (ΕΟΚ) αριθ. 2177/92 για τη θέσπιση των λεπτομερειών εφαρμογής του καθεστώτος εφοδιασμού με ζάχαρη των Αζορών, της Μαδέρας και των Καναρίων Νήσων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 160/92 του Συμβουλίου της 15ης Ιουνίου 1992 για ειδικά μέτρα υπέρ των Αζορών και της Μαδέρας όσον αφορά ορισμένα γεωργικά προϊόντα (1), όπως τροποποιήθηκε τελευταία από τον κανονισμό (ΕΟΚ) αριθ. 1974/93 της Επιτροπής (2), και ιδίως το άρθρο 10,
Εκτιμώντας:
ότι ο κανονισμός (ΕΟΚ) αριθ. 2177/92 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1788/93 (4), καθόρισε, ιδίως, τους όρους εφοδιασμού με ζάχαρη της νήσου Μαδέρας- ότι οι όροι αυτοί προβλέπουν για το σκοπό αυτό τη χορήγηση μιας ενίσχυσης στον εφοδιασμό για τη λευκή ζάχαρη κοινοτικής καταγωγής που παράγεται στο πλαίσιο των ποσοστώσεων κατά την έννοια του άρθρου 24 παράγραφος 1α του κανονισμού (ΕΟΚ) αριθ. 1785/81 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 1548/93 (6)-
ότι ο αρχικός αυτός όρος καθιστά τον εφοδιασμό της Μαδέρας αβέβαιο διότι, δεδομένων των παραδοσιακών ρευμάτων συναλλαγών μεταξύ της ηπειρωτικής Πορτογαλίας και της νήσου Μαδέρα, ο εφοδιασμός αυτός εξαρτάται, ιδίως, από τις διαθέσιμες ποσότητες ακατέργαστης ζάχαρης των γαλλικών υπερπόντιων διαμερισμάτων η οποία μετατρέπεται σε λευκή ζάχαρη στα πορτογαλικά εργοστάσια ζάχαρης- ότι, για να διευκολυνθεί ο εν λόγω εφοδιασμός, πρέπει να επεκταθεί το ευεργέτημα της ενίσχυσης στον εφοδιασμό στη λευκή ζάχαρη που βρίσκεται σε ελεύθερη κυκλοφορία σε άλλες περιοχές της Κοινότητας πλην της Μαδέρας-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 παράγραφος 1 του κανονισμού (ΕΟΚ) αριθ. 2177/92 προστίθεται το ακόλουθο νέο εδάφιο:
"Εντούτοις, όταν πρόκειται για αποστολές προς τη Μαδέρα που αναφέρονται στο πρώτο εδάφιο, οι αποστολές αυτές μπορούν να αφορούν, επίσης, και με τους ίδιους όρους, τη λευκή ζάχαρη που βρίσκεται σε ελεύθερη κυκλοφορία σε άλλες περιοχές της Κοινότητας."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Οκτωβρίου 1993.

Labels: 3
18
17
5